ЖыгыщIэхэм я жылэхэр
«Къэбэрдей-Балъкъэр мэз питомник» къэрал бюджет IуэхущIапIэм мы зэманым щолэжь мэзым псынщIэу зыкъезыгъэужьыж жыгыщIэхэм я жылэхэр гъэхьэзырыным.
«Лэскэн мэзхъумэ» къэрал кIэзонэ IуэхущIапIэм и лэжьакIуэхэм дызэрыт лъэхъэнэм зэхуахьэс ди республикэм ит мэзхэм дежкIэ нэхъ зэгъыу къалъытэ жыг лIэужьыгъуэхэм ящыщ бжейм и жылэ-хэр.
Абы къыхэкIыуи, IуэхущIапIэ нэхъыщхьэм щылажьэхэм я мурадщ мэзым щыхасэну жыгыщIэхэм я жылэу, псори зэхэту, зы тонным нэблагъэ зэман дызыхуэкIуэм къриубыдэу зэхуахьэсыну. Абыхэм ящыщу килограмм 500-р бжей лIэужьыгъуэм ейщ.
Ягъэхьэзыра жылэхэр, щIым хагъэкIа иужькIэ, фIагъ и лъэныкъуэкIэ зыхуэдэр Ставрополь крайм щыIэ, Мэзыр хъумэнымкIэ центрым къедза гъэунэхупIэм щызэхагъэкIынущ. Къэпщытэныгъэхэм къарикIуам ипкъ иткIэ, жылэхэм фIагъ зэраIэр къэзыгъэлъагъуэ сертификатхэр дыщIагъунущ.
КъыкIэлъыкIуэ лъэхъэнэм питомникым и лэжьыгъэр хуигъэпсынущ, «Экологие» лъэпкъ проектым щыщ «Мэзхэр хъумэн» и Iыхьэр гъэзэщIа хъун папщIэ, дыщып-сэу щIыпIэхэм нэхъ езэгъыну жыгыщIэ жылэхэу сертификат зыхуагъэфэщахэр нэхъ щIэгъэхуэбжьауэ къэгъэкIыным.
Анзор Къесын.
